**ОБЩИНСКА ИЗБИРАТЕЛНА КОМИСИЯ**

**ОБЩИНА ВЕЛИКИ ПРЕСЛАВ**

**Гр. Велики Преслав, общ. Велики Преслав, обл. Шумен, ул. Борис Спиров” № 58**

**e-mail:oik2723@cik.bg**

**П Р О Т О К О Л**

**№ 37**

 Днес, 06.06.2015 г. в залата на Общинска избирателна комисия – Община Велики Преслав се проведе заседание на ОИК – Велики Преслав.

 На заседанието присъстваха:

1. Вeра Димитрова Димитрова – Председател

2. Афизе Мустафа Шабан – Заместник -председател

3. Диана Атанасова Атанасова - Секретар

4. Десислава Бориславова Стоянова – Член

5. Тодорка Василева Димитрова- Член

6. Величко Цветанов Величков – Член

7. Женя Димитрова Иванова- Член

ОТСЪСТВАТ: Мержана Йорданова Недялкова- Член

 Румяна Георгиева Папазова- Член

 Христо Маринов Димов- Член

 Галина Светославова Георгиева - Член

След извършена проверка се установи, че е налице кворум, съгласно разпоредбата на чл. 85, ал.3 от Изборния кодекс.

 Заседанието започна в 17.30ч.

Председателят предложи следния дневен ред:

1. Разглеждане по същество на заявление за предсрочно прекратяване на пълномощията на общински съветник.

2. Определяне на представители на ОИК- Велики Преслав, които да присъстват при отваряне на запечатани помещения, в които се съхраняват изборни материали от местни избори 2015г.

Допълнения не бяха направени, затова председателят подложи на гласуване предложения проект на дневен ред.

Гласували: 7-„за“ / Вера Димитрова Димитрова, Диана Атанасова Атанасова, Афизе Мустафа Шабан, Десислава Бориславова Стоянова, Величко Цветанов Величков, Женя Димитрова Иванова, Тодорка Василева Димитрова /; против- няма.

Дневният ред бе приет.

По т.1 от Дневния ред:

На заседание на комисията на 30.05.2016г., председателят докладва постъпило по имейл на ОИК- Велики Преслав /oik2723@cik.bg/ на 27.05.2016г., Писмо Изх. № 227/27.05.2016г. от Председателя на Общински съвет-гр.Велики Преслав, съдържащо заявление от общински съветник Христо Гичев Христов за предсрочно прекратяване на пълномощията му на основание чл. 30, ал.4, т.3 от ЗМСМА.

 Съгласно актуалната към настоящия момент редакция на ал. 7, чл. 30 от ЗМСМА, при наличие на обстоятелствата по чл. 30, ал.4, т.3 от ЗМСМА, ОИК следва, след постъпване на законовоустановените документи, да обяви за избран следващия в кандидатската листа на съответната политическа партия кандидат, като разпоредбата не съдържа изискване за вземане на решение за изрично освобождаване на подалия оставка кандидат. Решение № 2901-МИ/05.11.2015г. и Решение № 3054-МИ/01.02.2016г. на ЦИК съдържат разрешения в различен смисъл, но към настоящия момент не са отменени или изменени от ЦИК. Поради тази причина, комисията счита, че следва да се съобрази и с тях.

Комисията констатира, че съгласно Решение № 2901-МИ/05.11.2015г. и Решение № 3054-МИ/01.02.2016г. на ЦИК, са изпълнени законовите изисквания, при наличие на обстоятелства по чл. 30, ал.4, т.3 от ЗМСМА.

Съгласно Справка- разпечатка на ИП към ОИК, в кандидатската листа на ПП „АБВ /АЛТЕРНАТИВА ЗА БЪЛГАРСКО ВЪЗРАЖДАНЕ/“ за участие в изборите за общински съветници и кметове, проведени на 25.10.2015г., следващ кандидат след Христо Гичев Христов е Валентин Христов Тончев, заемащ 5 /пето/ място в листата, подредена след отчитане на изборните резултати, с 34/ тридесет и четири/ преференциални гласа, при общинска избирателна квота 305.

С оглед чл. 30, ал.7 от ЗМСМА във вр. с ал.4, т.3, предложението за обявяване за избран за общински съветник на кандидата Валентин Христов Тончев на мястото на Христо Гичев Христов, бе подложено на гласуване:

Гласували: 7-„за“ / Вера Димитрова Димитрова, Диана Атанасова Атанасова, Афизе Мустафа Шабан, Десислава Бориславова Стоянова, Величко Цветанов Величков, Женя Димитрова Иванова, Тодорка Василева Димитрова/; против- няма.

С единодушие от присъстващите членове, ОИК Велики Преслав взе следното

**РЕШЕНИЕ**

**№ 209/ 06.06.2016 г.**

ОТНОСНО: Обявяване за избран на общински съветник от листата на ПП „АБВ /АЛТЕРНАТИВА ЗА БЪЛГАРСКО ВЪЗРАЖДАНЕ/“

На основание чл. 87, ал.1, т.24 и чл. 458, ал.1 във вр. с чл.5 от ИК, чл. 30, ал.7 от ЗМСМА, ОИК- Велики Преслав

**РЕШИ:**

Обявява за избран за общински съветник в Общински съвет – Велики Преслав Валентин Христов Тончев, заемащ 5 /пето/ място в кандидатската листа на ПП „АБВ /АЛТЕРНАТИВА ЗА БЪЛГАРСКО ВЪЗРАЖДАНЕ/“ след отчитане на изборните резултати от проведените на 25.10.2015г. избори за общински съветници и кметове, с 34/ тридесет и четири/ преференциални гласа, при общинска избирателна квота 305.

 На лицето да бъде издадено удостоверение.

Решението подлежи на предварително изпълнение на основание Решение № 3054-МИ/01.02.2016г. на ЦИК.

Решението подлежи на обжалване по реда на чл. 459 от ИК, пред Административен съд Шумен в 7-дневен срок от обявяването му.

Екземпляр от решението да бъде изпратен за сведение на ОбС-Велики Преслав в тридневен срок от влизането му в сила.

По точка втора от Дневния ред:

На заседание на ОИК-Велики Преслав, проведено на 30.05.2016г., поради отсъствие на двама членове, бе отложено вземането на решение за определяне на членове на ОИК, които съгласно график да представляват комисията и да присъстват при отварянето на запечатани помещения, в които се съхраняват изборни книжа.

В настоящото заседание отсъстват същите двама членове и двама други. Поради тази причина, след проведени разисквания , комисията реши чрез жребий да определи периодите на дежурство за Мержана Йорданова Недялкова и Христо Маринов Димов.

Председателят подложи на гласуване утвърждаването на приетия график:

Гласували: 7-„за“ / Вера Димитрова Димитрова, Диана Атанасова Атанасова, Афизе Мустафа Шабан, Десислава Бориславова Стоянова, Величко Цветанов Величков, Женя Димитрова Иванова, Тодорка Василева Димитрова, /; против- няма.

С единодушие от присъстващите членове, ОИК Велики Преслав взе следното

**РЕШЕНИЕ**

**№ 210/ 06.06.2016 г.**

ОТНОСНО: Определяне на представители на ОИК- Велики Преслав, които да присъстват при отваряне на запечатани помещения, в които се съхраняват изборни материали от местни избори 2015г.

На основание чл. 87 от Изборния кодекс, ОИК- Велики Преслав

**РЕШИ:**

Утвърждава график за дежурства на представители на ОИК- Велики Преслав, които да присъстват при отваряне на запечатани помещения, в които се съхраняват изборни материали от местни избори 2015г.

 Графикът следва да бъде публикуван на интернет-страницата на ОИК-Велики Преслав.

Решението подлежи на обжалване пред Централната избирателна комисия в срок до 3 дни от обявяването му, по реда на чл. 88, ал. 1 от ИК.

 Поради изчерпване на дневния ред, заседанието бе закрито в 18.20 часа.

**ПРЕДСЕДАТЕЛ: ………………..**

 **/В. ДИМИТРОВА/**

 **СЕКРЕТАР:……………………..**

 **/Д. АТАНАСОВА /**